  Майя Бывальцева Удмуртиысь пӧйшур вордон удыс 2020-тӥ арын федерал но элькун коньдэтъёсысь 67 миллион манет тыр кун юрттэт басьтӥз. Со пӧлысь 40 миллион манетэз федерациысь ортчем арлэн берпуметӥ нуналъёсаз вуиз. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Ватсаса висъям коньдон Кизнерысь но Можгаысь пӧйшур вордӥсь возёсъёсын мумы чайыослэсь лыдзэс утьыны но пандемия дыръя дуно куослы кулэяськон усемлэсь бервылзэ капчиятыны юрттоз, пусъё министерствоын. Оглом 3 сюрс 698 йыр мумы чайыослы субсидиос висъязы – йырлы быдэ 13 сюрс 300 манетэн Та дыре Удмуртиын 89 сюрс 800 йыр чайыосты вордо.  Тодэ вайытом, пандемия дыръя юрттон вылысь Удмуртиысь 49 фермеръёслы ватсаса грантъёс висъязы. Тегъёс: Ижкар Удмуртия гуртвозёс юрттэт пӧйшуръёс коньдон  